# Bière de Garde

### Wikipedia

Bière de garde on pohjoisranskalainen pintahiivaoluttyyppi (bière de garde -oluita valmistetaan myös pohjahiivalla). Sitä on perinteisesti pantu maalaistaloissa varhain keväällä, jonka jälkeen sitä on säilytetty kylmissä kellareissa nautittavaksi lämpimämpänä vuodenaikana. Nimi tarkoittaakin kirjaimellisesti käännettynä "olutta, joka on tarkoitettu pidettäväksi /kellaroitavaksi".

Tyylin oluet eroavat toisistaan paljon. Väri saattaa vaihdella kullankeltaisesta pronssinpunaiseen ja pähkinänruskeaan. Maku on tavallisesti hyvin maltainen, paahteinen ja siinä on toffeen sekä karamellin makeutta. Bière de gardelle on tyypillistä myös vähäinen humalointi sekä kellarimainen tuoksu ja maku. Alkoholia tyypin oluissa on 6–8 % tilavuusprosenttia.

Tunnettuja bière de garde -olutmerkkejä ovat muun muassa Jenlain, Ch'Ti ja Castelain.

## [muokkaa] Lähteitä

- BJCP:n määritelmä bière de gardelle
- Seppo Äyräväinen (2005): Suomalaisen Oma Olutopas. Multikustannus. ISBN 952-468-075-0.
- Ratebeer Beer Styles

Haettu osoitteesta http://fi.wikipedia.org../../../b/i/%C3%A8/Bi%C3%A8re_de_Garde_563e.html

Luokka: Oluttyypit

##### Views

- Artikkeli
- Keskustelu
- Nykyinen versio

##### Etsi